สวัสดีค่ะก่อนอื่นต้องบอกว่าดิฉันนั้น เคยรับวัคซีนพิษสุนัขบ้าครบชุดแบบฉีด 4 ครั้ง ใต้ผิวหนัง ช่วงระหว่าง 29 กค-28สค 61)ก่อนมีเหตุให้ต้องไปฉีดกระตุ้น อีกครั้ง ในวันที่ 3 ตค 61 ซึ่งเป็นการฉีดเข้าใต้ผิวหนังเช่นเดิมจนกระทั่งเมื่อคืนก่อนดิฉันโดนแมวข่วนเพียงเล็กน้อย หากแต่มีเลิอดซิบเมื่อวานจึงไปฉีดกระตุ้นวัคซีนเพื่อเป็นการป้องกันหากแต่เป็นคนละ รพ. กับครั้งก่อนเรื่องที่ดิฉันสงสัยอยู่ตรงนี้ คือการฉีดกระตุ้นครั้งนี้เป็นการฉีดแบบเข้ากล้ามเนื้อซึ่งต่างจากครั้งก่อนๆ จึงอยากถามว่ามันจะสงผลต่อภาพของวัคซีนและการป้องกันโรคหรือไม่ รวมถึงผลข้างเคียงที่จะตามมาขอบค่ะ
สวัสดีค่ะ หากเคยฉีดวัคซีนพิษสุนัขบ้าครบคอร์สจำนวน 4 ครั้งไปแล้วเมื่อ 28 ส.ค. 61 และได้ฉีดกระตุ้นอีกเมื่อ 3 ต.ค. 61 เมื่อโดนแมวข่วนอีกเมื่อวาน และได้ฉีดกระตุ้นไปแล้ว วัคซีนก็จะช่วยป้องกันการเกิดโรคได้ค่ะ แม้จะเป็นการฉีดแบบเข้ากล้ามเนื้อ ซึ่งไม่เหมือนกับที่เคยฉีดที่ได้ฉีดแบบเข้าใต้ผิวหนังค่ะทั้งนี้ การฉีดวัคซีนกระตุ้น สามารถฉีดแบบเข้ากล้ามเนื้อหรือแบบเข้าใต้ผิวหนังก็ได้ ประสิทธิภาพในการป้องกันไม่ได้แตกต่างกันค่ะ ส่วนผลข้างเคียงก็ไม่ได้แตกต่างกันเช่นกัน โดยอาจเกิดหรือไม่เกิดก็ได้ เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้น